Psalms 125 - Sotho Holy Bible [Sotho Bible]
Bao ba botilego Jehofa Ba bjalo ka Thaba ya Tsione yeo e ka se šišinyegego, yeo e dulago e le gona go iša mehleng ya neng le neng.
Go etša ge Jerusalema e dikologilwe ke dithaba, Le Jehofa o dikologile batho ba gagwe Go tloga ga bjale go ya pele le go iša mehleng ya neng le neng.
Gobane molamo wa bokgopo o ka se dule o le godimo ga naga yeo e abetšwego baloki, E le gore baloki ba se ke ba otlolla seatla sa bona gomme ba dira bobe le ge e le bofe.
Hle Jehofa, anke o direle ba lokilego tše dibotse, O di direle le ba dipelo tše di lokilego.
Ge e le bao ba arogelago ditseleng tša bona tše di kgopamego, Jehofa o tla ba otla gotee le bao ba tlwaetšego go dira tše di gobatšago. Go tla ba le khutšo Isiraeleng.